बुलंदशहर/मेरठ. केंद्रीय मंत्री डॉ. महेश शर्मा ने बुधवार को कहा कि केंद्र सरकार ने अयोध्या में 170 करोड़ रुपए में 'श्रीराम वन गमन पाथ योजना' की घोषणा की है। इसमें रामायण म्यूजियम बनेगा और भगवान श्रीराम के आदर्शों को भव्य तरीके से चित्रित किया जाएगा। उन्होंने कहा कि देश के लोगों का राम मंदिर बनने से जुड़ा 'सपना' जल्द से जल्द पूरा होगा। इस योजना पर काम शुरू हो गया है। आगे पढ़िए महेश शर्मा ने और क्या कहा।
महेश शर्मा ने यह भी कहा
> मंगलवार को केंद्रीय मंत्री डॉ. महेश शर्मा मंगलवार को बुलंदशहर में आयोजित एक कार्यक्रम में थे।
> केंद्र सरकार ने इस मामले में रजामंदी दे दी है।
> जब तक कोर्ट का आदेश नहीं आ जाता या फिर आपसी रजामंदी नहीं बन जाती, बीजेपी इस मामले पर नजर रखेगी।
> केंद्र की मोदी सरकार राम मंदिर बनाने के लिए प्रतिबद्ध है।
> देश के लोग भी राम मंदिर बनाना चाहते हैं।
20 दिसंबर को पहुंचा था पत्थर
> 20 दिसंबर यूपी के अयोध्या में राम मंदिर के लिए नई शिलाओं की पूजा की गई थी।
> राजस्थान से पत्थर अयोध्या पहुंचे थे। इन पत्थरों की राम जन्मभूमि न्यास के प्रेसिडेंट महंत नृत्य गोपालदास ने पूजा की थी।
> बताया जा रहा है कि पत्थरों को बाहर से मंगाने की प्रशासन से इजाजत नहीं ली गई थी।
> पूजने के बाद पत्थर रामसेवक पुरम में रखे गए हैं। यहीं से इन शिलाओं को निर्माण स्थल पर भेजा जाएगा।
> बीते जून में मंदिर निर्माण के लिए पत्थरों को दान दिए जाने की घोषणाा की गई थी।
यूपी के सीएम ने मांगी रिपोर्ट
> इस मामले में यूपी के सीएम अखिलेश यादव ने होम सेक्रेटरी से रिपोर्ट मांगी है।
> राज्य सरकार का कहना है कि किसी को भी पत्थर मंगाने की इजाजत नहीं दी गई है। इसकी जांच की जाएगी।
फाइल फोटो: महेश शर्मा।
hin_Deva awa_Deva awa_Deva hin_Deva hin_Deva hin_Deva awa_Deva hin_Deva awa_Deva hin_Deva hin_Deva hin_Deva hin_Deva hin_Deva bho_Deva hin_Deva mai_Deva